ספיידרמן (מיילס מוראלס)

ערך זה עוסק בדמות בדיונית. אם התכוונתם למשחק וידאו באותו השם, ראו .
| --- | --- |

מיילס מוראלס כספיידרמן, כפי שהופיע על עטיפה אלטרנטיבית לחוברת Ultimate Comics: Spider-Man Vol.2 #1 מספטמבר 2011. אמנות מאת שרה פיצ'לי
 סוג:  גיבור-על
 הוצאה לאור:  מארוול קומיקס
 הופעה ראשונה:  Ultimate Comics Fallout #4 (אוקטובר 2011)
 יוצרים:  בריאן מייקל בנדיס ושרה פיצ'לי
 גילום הדמות:  שאמיק מור 
 דיבוב:  דונלד גלובר ("ספיידרמן: איש העכביש", עונה שלישית) אוגי בנקס ("ספיידרמן: איש העכביש", עונה רביעית) שאמיק מור ("ספיידרמן: ממד העכביש", "ספיידרמן: ברחבי ממדי העכביש") נאג'י ג'טר ("ספיידרמן" (2017), "ספיידרמן" (2018), "Marvel Ultimate Alliance 3: The Black Order", "ספיידרמן: מיילס מוראלס")
 דיבוב בשפה העברית:  יהונתן מגון ("ספיידרמן: איש העכביש") ברק ברויטמן ("ספיידרמן" (2017)) גל שמי ("ספיידרמן: ממד העכביש")
 מידע
 שם אמיתי:  מיילס גונזלו מוראלס
 כינויים:  ספיידי, קיד ארכניד, ספיידרמן השכונתי החביב, ראש קורים, ספיידרמן 2, הרוח השחורה, סיר מיילס, קפטן יוניברס
 סטטוס:  פעיל
 מקום לידה:  ברוקלין 
 מין:  זכר
 מקצוע:  גיבור-על, תלמיד
 כוחות:  כוח-פיזי מוגבר, מהירות וזריזות על, סיבולת וגמישות מוגברים, יכולת להידבק לקירות וקפיצה למרחקים, ירי מטחי ארס משתי ידיו, תפישה על-חושית ("חוש העכביש"), הסוואה ("אי-נראות"), צמד יורי קורים המחוברים לכפות ידיו
 חבר בקבוצה:  האלופים
 חבר לשעבר בקבוצה:  האוונג'רס, האולטימייטס, צבא העכבישים, לוחמי הקורים, .S.H.I.E.L.D, אקדמיית האוונג'רס, כנסיית האופל החדש, החדר האדום
 אזרחות:  ארצות הברית אמריקנית
 דמויות קשורות
 משפחה:  ריו מוראלס וג'פרסון דייוויס (הורים) בילי מוראלס (אחות) אהרון דייוויס (דוד) גלוריה מוראלס (סבתא)
 אויבים:  Kangaroo קינפינג, פראולר ,כתם, ספיידרמן 2099
 
ספיידרמן (באנגלית: Spider-Man, בתרגום חופשי לעברית: איש העכביש) הוא דמות בדיונית של גיבור-על המופיעה בחוברות הקומיקס ספיידרמן ביקום אולטימייט מארוול קומיקס. הדמות הופיעה לראשונה בחוברת Ultimate Comics Fallout #4 מאוקטובר 2011, ונוצרה על ידי הכותב בריאן מייקל בנדיס והמאיירת שרה פיצ'לי.
דמותו של מיילס מוראלס מתקיימת ביקום אולטימייט מארוול (ארץ-1610) – יקום מקביל למציאות בה מתרחשים מרבית כותרי חברת מארוול קומיקס (ארץ-616), ועלילותיה התפרסמו במשך שנים בחותם נפרד בשם אולטימייט מארוול. בגרסה זו, מיילס מוראלס הוא נער מתבגר ממוצא אפרו-אמריקאי-היספני, שלוקח על עצמו להמשיך את דרכו של פיטר פארקר כספיידרמן, לאחר שזה האחרון נהרג בידי הגובלין הירוק. לדמות כל כוחותיה של ספיידרמן המקורי, אך היא ננשכה בידי עכביש מסוג שונה, שהעניק לה את היכולת להיות מוסוות בסביבה ולירות פרצי ארס. החל מסיום חותם האולטימייט בשנת 2015, שולבה הדמות ביקום מארוול המרכזי.
הדמות מבוססת על נשיא ארצות הברית לשעבר ברק אובמה, ועל השחקן האמריקאי דונלד גלובר. הרעיון לדמות נולד במהלך הפקת סדרת סרטי ספיידרמן המופלא, כאשר סוני הביעו רצון ללהק שחקן ממוצא אפרו-אמריקאי לתפקיד ספיידרמן (תפקיד שלבסוף קיבל אנדרו גארפילד). במהלך הליהוקים החל קמפיין אינטרנטי לליהוק גלובר לתפקיד, מה שגרר את כותבי הסדרה בה כיכב גלובר באותה העת, קומיונטי, להלביש את הדמות אותה גילם בתחפושת ספיידרמן בפרק הפתיחה של העונה השנייה, במארוול ראו את המחווה והחליטו לכתוב את מיילס ולבסס את המראה החיצוני שלו על גלובר. לבסוף היה גלובר הראשון לדובב את הדמות בגלגולה הראשון בטלוויזיה ושיחק את דוד של מיילס, הפראוולר, גם בספיידרמן: השיבה הביתה וגם בספיידרמן: ברחבי מימד העכביש. באופן קבוע מאז יצירת הדמות מכניסים כותבי הסרטים אזכורים למקורות שלה (פוסטרים של גלובר, קטעים שלו מהסדרה קומיוניטי ועוד).
הדמות עוררה מחלוקת ציבורית. יוצר דמותו המקורית של ספיידרמן, סטן לי, הביע את תמיכתו בדמות, וטען כי הוא רואה בה מודל לחיקוי עבור צעירים מקבוצות אתניות שונות. מנגד, היו אלו שהתייחסו לדמות בלגלוג, וטענו כי היא תכסיס פוליטי המונע מתקינות פוליטית. אולם, מיילס הוא הדמות השנייה ממוצא לטיני שעטתה עליה את תלבושתו של ספיידרמן, כאשר קדמה לו דמותו של מיגל אוהארה/ספיידרמן 2099 בכ-20 שנה. דמותו של מיילס מוראלס היא הדמות הראשית בסרט זוכה פרס אוסקר לסרט המונפש הטוב ביותר "ספיידרמן: ממד העכביש", בו דובבה דמותו בידי השחקן שאמיק מור.